CELEX: C2005/057/58
Language: sl
Date: 2005-03-05 00:00:00
Title: Zadeva T-494/04: Tožba Wineke Neirinck proti Komisiji Evropskih skupnosti, vložena dne 22. decembra 2004

5.3.2005   
            
            
               SL
            
            
               Uradni list Evropske unije
            
            
               C 57/34
            
         Tožba Wineke Neirinck proti Komisiji Evropskih skupnosti, vložena dne 22. decembra 2004
   (Zadeva T-494/04)
   (2005/C 57/58)
   Jezik postopka: francoščina
   Wineke Neirinck, stanujoča v Bruslju, ki jo zastopajo Georges Vandersanden, Laure Levi in Aurore Finchelstein, avocats, je dne 22. decembra 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo, s katero se je tožeča stranka seznanila med sestankom Enote OIB.1 (Urad za infrastukturo in logistiko v Bruslju – Izvajanje nepremičninske politike) z dne 4. marca 2004, s katero je bil za delovno mesto pravnika na področju nepremičninske politike v okviru UIL, za katero se je prijavila tožeča stranka, izbran drug kandidat;
            
         
               —
            
            
               razglasi za nično potrdilno odločbo z dne 9. marca 2004, s katero je bila tožeča stranka obveščena o zavrnitvi njene kandidature;
            
         
               —
            
            
               razglasi za nično naslednjo odločbo z dne 27. aprila 2004, s katero je bila tožeča stranka obveščena, da ni opravila ustnega izpita in s katero je bilo potrjeno imenovanje druge osebe;
            
         
               —
            
            
               v vsakem primeru odobri 30.000 eurov iz naslova nepremoženjske in premoženjske škode, ki jo je utrpela tožeča stranka, pri čemer je bil ta znesek je bil začasno določen ex aequo et bono;
            
         
               —
            
            
               toženi stranki naloži plačilo vseh stroškov.
            
         Tožbeni razlogi in bistvene trditve
   Tožeča stranka, ki je bila v tem obdobju začasni uslužbenec na Komisiji v okviru Urada za infrastukturo in logistiko v Bruslju (UIL) se je prijavila za delovno mesto pravnika na področju nepremičninske politike v okviru UIL. S svojo tožbo želi doseči razglasitev ničnosti odločb o zavrnitvi njene kandidature in imenovanju druge osebe na zadevno delovno mesto, kot tudi popravo njene domnevne nepremoženjske in premoženjske škode.
   V podporo svoji tožbi tožeča stranka navaja kršitev interesa službe, splošnih načel o neodvisnosti, objektivnosti, prepovedi diskriminacije, transparentnosti in obrazložitve, kot tudi zlorabo postopka. Tožeča stranka navaja, da naj bi bila izbira imenovane osebe izvedena zunaj vsakega zakonitega postopka in brez primerjalne ocene njene uspešnosti s temi tožeče stranke. V istem kontekstu tožeča stranka navaja kršitev pooblastila za odločanje po prostem preudarku, kot tudi kršitev dolžne skrbnosti in dobre uprave. Tožeča stranka prav tako navaja kršitev splošnega načela enakega obravnavanja z namigovanjem na dejstvo, da so vsi pomožni in začasni uslužbenci UIL, katerih pogodbe so potekle 1. maja 2004, ostali v UIL po tem datumu, razen tožeče stranke.